สวัดดีค่ะ คือหนูเป็นคนที่ประจำเดือนมาไม่ตรงสักเดือนเลยค่ะ แล้วมีวันหนึ่งหนูมีอะไรกับแฟนวันที่27กันยายน หรั่งในแล้วค้างคืนไว้ค่ะ พอตื่นเช้ามาเป็นวันไข้ตกค่ะ จนเดือนพฤศจิกายน ประจำเดือนก็ยังไม่มาค่ะ เป็นแค่ตกขาวนิดเดียว สีขาวขุ่น จะเป็นอะไรไหมค่ะ
สวัสดีค่ะ การมีเพศสัมพันธ์ถ้าไม่ได้ป้องกันด้วยถุงยางอนามัยขณะมีเพศสัมพันธ์ หรือไม่ได้ใช้ยาคุมกำเนิดชนิดใดๆเลยนั้น มีโอกาสตั้งครรภ์ได้ค่ะไม่ควรพยายามทำการนับวันเพื่อคุมกำเนิด เพราะโอกาสผิดพลาดสูง หากประจำเดือนมาไม่ตรงกันเลย จะไม่สามารถนับวันไข่ตกได้ และการมีเพศสัมพันธ์ในช่วงใดๆของเดือนต้องป้องกันเอาไว้ทุกครั้งจากที่กล่าวมานั้น หากประจำเดือนมาล่าช้าเกินกว่า 35 วันไปแล้ว ควรซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป โดยอาจจะเป็นสาเหตุการตั้งครรภ์ หรือสาเหตุอื่นๆที่ทำให้ประจำเดือนมาไม่สม่ำเสมอตั้งแต่แรกเช่นถุงน้ำหลายใบในรังไข่ พังผืดมดลูก ฮอร์โมนรังไข่ไม่สมดุล โรคไทรอยด์ทำงานผิดปกติ